Ultima Thule

> ***"Tenk hva slik teknologi kan gjøre for det tredje riket. Aldri mer vil våre panzerdivisjoner være avhengig av fjerne oljefelt, eller vår krigsindustri behøve dyrebart kull."***
>
>

**Ultima Thule** er en kort grafisk roman skrevet og tegnet av Didrik Magnus-Andresen, og utgitt under Jippi forlag i 2021, og er plassert under Andre Verdenskrig, i 1939.

Skaperen legger gradvis ut tegneserien oversatt til engelsk på sin patreonside: https://www.patreon.com/einherjarmanga. Dessuten også noen andre tegneserier han arbeider med.

Selv om boken ender med antydning til at historien vil fortsettes har ikke Magnus-Andresen sagt noe om det blir en oppfølger enda.

## Karakterer

* **Pål**: Ungdom som nylig startet arbeidet på kullgruven.
* **Kolbein**:
* Professor **Reinhardt Rahn**: Nazistisk vitenskapsmann på oppdrag av Ahnenerbe, stiftet av Heinrich Himmler
* **Jens Tjuvstad**: Leder for fagforeningen til gruvearbeiderne.
* **Mads Heiberg**: Geolog og medlem i en hemmelig orden.
* Frøken **Lykke**: Heibergs sekretær

## Motiv og inspirasjon

Fortellingen tar inspirasjon fra en rekke konspirasjonsteorier og alternativ historie. Om Nazistene brukes teoriene om at de jaktet etter overnaturlige supervåpen, og forbindelser til okkulte internasjonale grupper. Innen alternativ historie nevnes påstanden om at de egyptiske pyramidene ble bygget for å samle kosmisk energi, og andre påstander om at antikke og før-historiske kulturer besatte teknologi og kunnskap selv den moderne verden ikke kan måle seg med.

Lemuria var et hypotetisk kontinent foreslått i 1864 for å forklare hvorfor enkelte dyr eksisterte i India og Afrika, men ikke landområdene som forbandt dem. En ukorrekt konklusjon som ble avvist når det viste seg at det Indiske halvkontinentet pleide å ligge forbundet med Afrika, men over tid forflyttet seg nordøstover.

Hesteskokrabbene (som kalles *hestekrabbe* i serien) eksisterer i virkeligheten, og omtales ofte som "levende fossiler" fordi de har vært relativt uendret i minst 250 million år.

## Oppsummering

Prologen viser Roald Amundsens FRAM ekspedisjon til Nordpolen, 1918, og ender med at han avdekker en pyramide skjult under isen.

Etter dette hopper narrativet frem til Svalbard i 1939, hvor unge Pål nettop har ankommet Longyearbyen for å arbeide i kullgruven, og får den avvisende gruveveteranen Kolbein som sin ansvarlige. Under deres første tur ned i gruven avdekker de inngangen til et underjordisk tempel, med utdødde dyr, merkelige malerier, og en metalisk skive som Kolbein tar med seg.

Noen dager senere ankommer en gruppe tyskere, ledet av Reinhardt Rahn for å undersøke tempelet. Rahn har allerede studert teorier om slike templer. Tyskerene er helt overveldet av funnet, men bemerker at det mangler noe, som de forhører Kolbein om. Kolbein vet de snakker om skiven han tok, men han benekter noen kjennskap til det. Når Kolbein er tilbake i brakken finner han ut at Jens har stjålet skiven hans, som han snart tar tilbake.

## Trivia

* På side 19 og 20 dukker det opp mer kjente karakterer, nemlig Tintin, Kaptein Haddock og Corto Maltese.
* Epilogen tar sted 9.april 1940. Siden hovedparten av historien tar plass etter 23.august 1939 betyr det at bare noen få måneder har passert.